సాహిబ్ సింగ్ వర్మ

సాహిబ్ సింగ్ వర్మ (15 మార్చి 1943 - 30 జూన్ 2007) భారతదేశానికి చెందిన రాజకీయ నాయకుడు. ఆయన 1996 నుండి 1998 వరకు ఢిల్లీ ముఖ్యమంత్రిగా పని చేసి ఆ తరువాత 
1999 నుండి 2004 వరకు 13వ లోక్‌సభ సభ్యుడిగా ఎన్నికై కేంద్ర కార్మిక మంత్రిగా పని చేశాడు.
వ్యక్తిగత జీవితం
చౌదరి సాహిబ్ సింగ్ 1943 మార్చి 15న ఢిల్లీలోని లక్రా జాట్స్‌లోని ముండ్కా గ్రామంలో జమీందార్ చౌదరి మీర్ సింగ్ లక్రా, భార్పాయి దేవి దంపతులకు జన్మించాడు.  ఆయన అలీఘర్ ముస్లిం విశ్వవిద్యాలయం నుండి ఆర్ట్స్, (ఎంఏ ) మరియు లైబ్రరీ సైన్స్‌లో మాస్టర్స్ డిగ్రీని, లైబ్రరీ సైన్స్‌లో పిహెచ్‌డి డిగ్రీని పూర్తి చేసి ఆ తరువాత ఢిల్లీలోని భగత్ సింగ్ కళాశాలలో లైబ్రేరియన్‌గా పని చేశాడు.

సాహిబ్ సింగ్ సాహిబ్ కౌర్‌ను వివాహం చేసుకున్నారు. వారికి ఇద్దరు కుమారులు, ముగ్గురు కుమార్తెలు ఉన్నారు.  
రాజకీయ జీవితం
సాహిబ్ సింగ్ వర్మ రాష్ట్రీయ స్వయంసేవక్ సంఘ్‌లో చురుగ్గా పని చేసి వరల్డ్ జాట్ ఆర్యన్ ఫౌండేషన్ అధ్యక్షుడిగా పని చేశాడు.  ఆయన 1977లో ఢిల్లీలో స్థానిక సంస్థల ఎన్నికల్లో ఢిల్లీ మున్సిపల్ కార్పొరేషన్‌కు కౌన్సిలర్‌గా ఎన్నికయ్యాడు. సాహిబ్ సింగ్ వర్మ జనతా పార్టీ, బిజెపి నుండి ఎమ్మెల్యేగా ఎన్నికై 1993లో విద్య & అభివృద్ధి మంత్రిగా పని చేశాడు. 1996లో మదన్ లాల్ ఖురానాపై అవినీతి  రావడంతో ఆయన రాజీనామా అనంతరం సాహిబ్ సింగ్ వర్మ ఢిల్లీ ముఖ్యమంత్రిగా పని చేశాడు. సాహిబ్ సింగ్ వర్మ 1999 లోక్‌సభ ఎన్నికల్లో ఔటర్ ఢిల్లీ లోక్‌సభ సభ్యుడిగా ఎన్నికై  2002లో వాజ్‌పేయి మంత్రివర్గంలో కార్మిక మంత్రిగా పని చేశాడు. ఆయన 2004 లోక్‌సభ ఎన్నికల్లో ఓడిపోయాడు.
మరణం
సాహిబ్ సింగ్ వర్మ 2007 జూన్ 30న రాజస్థాన్‌లోని అల్వార్ జిల్లాలోని ఖండురా 'మోడ్' సమీపంలో జరిగిన ప్రమాదంలో ఆయన ప్రయాణిస్తున్న కారు మినీ ట్రక్కును ఢీకొట్టడంతో  మరణించాడు.

మూలాలు

వర్గం:1943 జననాలు
వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు